Στην άμεση τοποθέτηση γιατρού στον αρχαιολογικό χώρο της Ακρόπολης προχώρησε η νέα ηγεσία του υπουργείου Πολιτισμού.

Η Πανελλήνια Ενωση Υπαλλήλων Φύλαξης (ΠΕΦΥΑ) εξέφρασε την ικανοποίηση της για την κίνηση αυτή, αναφέροντας ότι «από την πρώτη στιγμή που ανέλαβε τα καθήκοντα του ο γιατρός παρείχε τις πρώτες βοήθεια σε τρεις εργαζόμενους».

«Είμαστε ικανοποιημένοι που ο αρχαιολογικός χώρος θα έχει μόνιμα οπλίτη – γιατρό κατά το μεγαλύτερο διάστημα της λειτουργίας της, τόσο προς όφελος των εργαζομένων, όσο και των χιλιάδων επισκεπτών», τονίζεται στην ανακοίνωση.

Σύμφωνα με την ανακοίνωση της ΠΕΦΥΑ, η νέα υπουργός Πολιτισμού κ. Λίνα Μενδώνη έχει δώσει και εντολή να λειτουργήσουν τα κλιματιστικά στους αρχαιολογικούς χώρους. Ετσι, «θα είναι δυνατή η φύλαξη του αρχαιολογικού χώρου χωρίς κίνδυνου της υγεία των συναδέλφων αρχαιοφυλάκων», σημειώνεται στην ανακοίνωση.

με πληροφορίες από ΑΠΕ-ΜΠΕ